વિકલ્પ સર (ભાઈ), “ન હિ જ્ઞાનેન સદશં પવિત્રમિહં વિદ્યતે ” ને વાસ્તવિક જીવનમાં ચરિતાર્થ કરી આપવા બદલ તથા એક વિદ્યાર્થી કરતાં પણ સવિશેષ પારિવારિક સદસ્ય તરીકે સ્થાન આપવા બદલ હું આપનો ઋણી છુ. જે વિષયથી હું દૂર રહેતો હતો તે જ વિષય સાથે GPSC વર્ગ I & II માં મુખ્ય વિષય સાથે પરીક્ષા આપવા સક્ષમ બનાવવા બદલ આપ મારા માટે વિશિષ્ટ સ્થાન ધરાવો છો. મારા જીવનના ઘણાં ક્ષેત્રો માટે એક અવિરત માર્ગદર્શક તરીકેની ભૂમિકા આપ નિભાવી રહ્યા છો. શિક્ષકથી પણ વિશેષ “ગુરૂ ” તરીકે આપને સ્થાન આપતાં જરાપણ સંકોચ નથી. મારી જેમ અન્યના પણ હંમેશની જેમ પ્રેરણા અને પ્રકાશપૂંજ બની રહેશો. સાંપ્રત સમયમાં મૂલ્યરહિત સંસ્થાઓના કાદવામાં ખીલેલું કમળ એટલે મૂલ્યસભર સંવિધાન કરીઅર અકાદમી. મને મળેલી ઘણી નિષ્ફળતાઓ, હતાશાઓના અંતે આ સંસ્થા સાથે જોડાવાની તક મળી. સફળતા-નિષ્ફળતાને ગૌણ બનાવી વિષયને માત્ર પરીક્ષાલક્ષી ન રાખતાં માણવાલાયક, સમજવાલાયક બનાવવામાં સંવિધાન કરીઅર અકાદમીનું વિશેષ યોગદાન રહ્યું છે. મારા માટે સંવિધાન કરીઅર અકાદમી આજીવન એક આદર્શ અને દ્રષ્ટાંતરૂપી સંસ્થાનાં સ્વરૂપમાં હ્રદયાંકિત રહેશે.